2015. gada 8. oktobrī Daugavpils logopēdiskās internātpamatskolas – attīstības centrā notika kārtējā „Vecāku kluba” sanāksme.

Sanāksmes tēma bija: “Tuvības apļi”.

Skolas metodiķe I. Valentanaviča iepazīstināja vecākus ar skolas Atbalsta komandas pārstāvjiem. Tika sniegta informācija par skolas darba prioritātēm.

Vecāki bija iepazīstināti ar DLIAC mājaslapu (www.dliac.lv). Metodiķe informēja par skolas internet saita informāciju un saturu. Piemēram, vecākiem ir ikkatru dienu iespēja apskatīties kādas stundas notiek konkrētajā laikā viņu bērnam, kā arī, kādi ēdieni tika gatavoti skolēniem ēdnīcā. Ēdienkartes saturs ir dots no rīta līdz vakaram.

Pārrunas gaitā skolēnu vecākiem tika sniegts ieskats jaunajā APU sistēmā.

I. Valentanaviča runāja par pozitīva atbalsta sniegšanu bērniem, ne tikai skolā, bet arī ģimenē.

 Psiholoģe O. Karkina uzsāka sarunu ar jautājumu: kādas ir mūsu dzīves vērtības? Vecākiem tika dota iespēja izteikties.

Sarunas turpinājumā tika runāts par mūsu lomām ikdienā. Katrs sanāksmes dalībnieks saņēma lapiņas, kurās bija jāieraksta loma (mana loma dzīvē) un jāuzraksta: kāds es esmu? Turpinājumā notika pāru darbs, kur viens otram izstāstīja savas lomas. Tika pārrunātas katras lomas īpašības. Vecākiem tika piedāvāts vēl viens praktiskais darbs – lielā aplī jāataino savas ģimenes locekļi ar mazākiem apļiem un jāiekrāso tos. Pēc padarītā katrs izanalizēja savus darbus un krāsu nozīmi.

Noslēdzošais praktiskais darbs – “Tuvības apļi”. Katrs dalībnieks savās darba lapās apļveidā ieraksta to, kas dzīvē ir tuvs. Notiek padarīto uzdevumu analizēšana.

Pēc sanāksmes vecāki izsaka savas pārdomas un priekšlikumus turpmākai sadarbībai. Izskanēja priekšlikums turpināt izglītot ne tikai bērnus, bet arī vecākus, rīkot kopīgus pasākumus ar bērniem.

“Vecāku kluba” apaļais galds tiek noslēgts ar laba novēlējumiem.

Visus praktiskos uzdevumus var apskatīt pielikumā.

Rakstu sagatavoja DLI AC metodiķe I. Valentanaviča.